கேள்வி: கத்தோலிக்க திருச்சபையின் வரலாற்று நிகழ்ச்சிக் கால வரிசை - கத்தோலிக்க திருச்சபை - பெயர் விளக்கம் பற்றி தகவல் சொல்.
பதில்: கிரேக்கத்தில் ''எக்ளேசியா'' (ekklesia - ἐκκλησία) என்றும் இலத்தீனில் ecclesia என்றும் அமைந்த மூலச் சொல்லுக்கு ''மக்கள் கூட்டம்/குழு/அவை/சபை'' (assembly, congregation, church community) என்பது பொருள். ஆங்கிலத்தில் church என்றுள்ள சொல் பழைய ஆங்கிலத்தில் இருந்த "cirice" என்னும் சொல்லின் திரிபு. அச்சொல் "kirika" என்னும் மேற்கு செர்மானிய மூலத்திலிருந்து வருவது. அதற்கும் அடிப்படையாக இருப்பது கிரேக்க மூலம். கிரேக்க மொழியில் kurios (κύριος) என்பது ''ஆண்டவர்'', ''தலைவர்'', ''மேல்நர்'' என்னும் பொருள்தரும். இச்சொல் சாவிலிருந்து உயிர்பெற்றெழுந்த இயேசு கிறிஸ்து குறிக்க கிறித்தவர்களால் பயன்படுத்தப்பட்டது. ''ஆண்டவராகிய இயேசு கிறிஸ்துவைச் சார்ந்தவர் குழு/சபை'' என்பது கிரேக்கத்தில் ekklēsia kuriakē (ἐκκλησία κυριακή =congregation of the Lord). இவ்வாறு church என்னும் சொல் ''திருச்சபை'' என்றும், திருச்சபையினர் கூடி வந்து வழிபாடு நடத்துகின்ற ''கோவில்'' என்றும் இருபொருள்கள் பெறலாயிற்று. கத்தோலிக்க என்னும் சொல்லும் கிரேக்க மொழியிலிருந்து வருவதே. இலத்தீனில் catholicus என்பதன் கிரேக்க மூலம் katholikos (καθολικός). அதன் பொருள் ''பொதுவான'', ''எங்கும் பரந்த'', ''அனைத்தையும் உள்ளடக்குகின்ற'' என்பது. உரோமையை மைய இடமாகக் கொண்ட கிறித்தவ திருச்சபை ''கத்தோலிக்க'' என்னும் பெயரைத் தன் அடைமொழியாகக் கொண்டது. எனவே அத்திருச்சபை உரோமன் கத்தோலிக்க திருச்சபை'' (Roman Catholic Church = R.C. Church) என்னும் பெயராலும் அழைக்கப்படுவதுண்டு. இன்றைய உலகில் உரோமன் கத்தோலிக்க திருச்சபை பிற கிறித்தவ சபைகளைவிட விரிந்து பரந்து காணப்படுகிறது. அதன் தலைவராகிய திருத்தந்தை உலகறிந்த தலைவராக உள்ளார். இக்கட்டுரையில் உரோமன் கத்தோலிக்க திருச்சபை வரலாற்றில் நிகழ்ந்த முதன்மை நிகழ்ச்சிகள் கால வரிசையில் (Timeline) பட்டியலிடப்படுகின்றன. பொது நிகழ்ச்சிகளே குறிக்கப்படுவதால் இந்தியா [http://en.wikipedia.org/wiki/Christianity_in_India இந்தியத் திருச்சபை], இலங்கை [http://en.wikipedia.org/wiki/Christianity_in_Sri_Lanka இலங்கையில் திருச்சபை] போன்ற தனி நாடுகளின் திருச்சபை வரலாறு பற்றிய விவரமான வரலாற்றினை வேறு இடங்களில் காணலாம். இயேசு கிறிஸ்து தோற்றுவிக்கப்பட்ட சபை திருச்சபை என்று அழைக்கப்படுகிறது. அத்திருச்சபை கத்தோலிக்க திருச்சபை உறைகிறது என்பது கத்தோலிக்க கொள்கை. பிற கிறித்தவ சபைகளிலும் கிறித்தவக் கொள்கைகளும் பண்புகளும் உள்ளன என்பதைக் கத்தோலிக்கர் மறுப்பதில்லை. என்றாலும், தன்னகத்தே கிறித்தவ வெளிப்பாட்டின் முழுமை உள்ளது என்பது கத்தோலிக்க திருச்சபை உறுதிப்பாடு.